ประกาศจังหวัดตรังประกาศจังหวัดตรังเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดตรังโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนดังนี้ข้อ๑ ประกาศนี้เรียกว่า ประกาศจังหวัดตรังเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศข้อ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ประกาศนี้ให้ใช้บังคับเฉพาะในเขตพื้นที่จังหวัดตรังในกรณีที่มีประกาศหรือคำสั่งใด ซึ่งมีความมุ่งหมายเดียวกันนี้ขัดหรือแย้งกับประกาศนี้ ให้ปฏิบัติตามประกาศนี้ข้อ๔ ในประกาศนี้บั้งไฟ หมายความถึงวัตถุที่ใช้สำหรับจุดให้พุ่งขึ้นสู่อากาศในการละเล่นตามประเพณีลำตัวทำจากท่อทรงกลมโดยข้างในบรรจุเชื้อเพลิงดินประสิวและให้รวมถึงสิ่งที่ทำจากวัสดุอื่นที่ไม่ใช่ท่อทรงกลมด้วยโดยมีหางยาวเป็นไม้ไผ่หรือวัสดุอื่นที่คล้ายคลึงกัน ผูกมัดหรือผนึกเข้ากับลำตัวเพื่อถ่วงดุลให้เคลื่อนที่ขึ้นสู่อากาศได้อย่างสมดุลหรือบางชนิดอาจไม่มีหางก็ได้ท่อลำตัวจะเจาะรูบริเวณจุดศูนย์กลางของวงท่อเพื่อใช้จุดชนวนเชื้อเพลิงและเป็นช่องส่งแรงดันของการปะทุจากข้างในท่อเพื่อขับเคลื่อนบั้งไฟให้พุ่งขึ้นสู่อากาศและให้หมายความรวมถึงวัตถุอื่นใดที่คล้ายคลึงกันตะไล หมายความถึงวัตถุที่ใช้สำหรับจุดให้พุ่งขึ้นสู่อากาศในการละเล่นตามประเพณีลำตัวทำจากท่อทรงกลมโดยข้างในบรรจุเชื้อเพลิงดินประสิวไม่มีหางแต่มีปีกเป็นรูปทรงกลมล้อมรอบท่อลำตัวปีกมีลักษณะเป็นวัสดุแผ่นบางมีขนาดกว้างพอสมดุลกับลำตัวท่อนดัดโค้งเป็นวงกลมล้อมรอบท่อโดยมีท่อลำตัววางขวางอยู่ข้างในวงปีกโดยวางตามแนวเส้นผ่าศูนย์กลางของวงปีกปลายท่อทั้งสองข้างบรรจบกับวงปีกด้านในท่อลำตัวเจาะรูเพื่อเป็นที่จุดชนวนเชื้อเพลิงและเพื่อส่งแรงดันของการปะทุจากข้างในท่อเพื่อขับเคลื่อนตะไลให้พุ่งขึ้นสู่อากาศและให้หมายความรวมถึงวัตถุอื่นใดอันคล้ายคลึงกันข้อ๕ ห้ามมิให้ผู้ใดจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ เว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้ความตามวรรคหนึ่งมิให้ใช้บังคับกับการดำเนินการที่ผู้ว่าราชการจังหวัดหรือนายอำเภอเป็นผู้ดำเนินการและได้คำนึงถึงความปลอดภัยความเหมาะสมเป็นอย่างดีแล้วข้อ๖ กำหนดระยะเวลาในการจุดและปล่อย๖.๑ให้กระทำได้ในห้วงเดือนหกตามปฏิทินจันทรคติไทย เริ่มตั้งแต่วันขึ้น ๑ ค่ำ เดือน ๖ถึงวันแรม ๑๕ ค่ำ เดือน ๖ ของทุกปี๖.๒ให้หมู่บ้านที่เคยมีประวัติการจัดงานประเพณีบุญบั้งไฟเดือนหกหมู่บ้านหนึ่งจุดและปล่อยได้เพียง๑ วันต่อปีภายในห้วงเวลาตามข้อ ๖.๕๖.๓หมู่บ้านใดที่ไม่เคยมีประวัติจัดงานประเพณีบุญบั้งไฟเดือนหก ห้ามจัดให้มีการจุดและปล่อยเป็นอันขาดเว้นแต่เมื่อนายอำเภอพิจารณาเห็นว่าเพื่อเป็นการส่งเสริม สนับสนุน อนุรักษ์วัฒนธรรมประเพณีอันดีงามของท้องถิ่นหรือเพื่อประโยชน์ของชุมชน สังคม และเมื่อได้คำนึงถึงความปลอดภัยความเหมาะสมดีแล้ว อาจพิจารณาอนุญาตได้๖.๔หากตำบลใดได้จัดงานบุญประเพณีบุญบั้งไฟเดือนหกของตำบลแล้วให้หมู่บ้านในตำบลนั้นห้ามจัดให้มีการจุดและปล่อยเป็นอันขาด เว้นแต่หมู่บ้านตามข้อ๖.๓๖.๕การจุดและปล่อยต้องกระทำระหว่างเวลา ๐๗.๐๐ นาฬิกา ถึงเวลา ๑๗.๐๐ นาฬิกา๖.๖ห้ามจุดและปล่อยบั้งไฟ กรณีหากมีการเสด็จพระราชดำเนินของพระมหากษัตริย์ พระราชินีหรือพระบรมวงศานุวงศ์ในพื้นที่จังหวัด หรือจังหวัดใกล้เคียงโดยทางเครื่องบินพระที่นั่ง โดยให้งดการจุดและปล่อยโดยเด็ดขาดและให้เลื่อนการจุดหรือปล่อยออกไปตามที่นายอำเภอเห็นสมควร๖.๗นายอำเภออาจพิจารณาอนุญาตให้จุดและปล่อยบั้งไฟ ตะไลหรือวัตถุอื่นใดที่คล้ายคลึงกัน ขึ้นไปสู่อากาศได้หากเป็นไปเพื่อการศึกษา วิจัยทดลอง หรือเพื่อการรักษาความสงบเรียบร้อย ซึ่งดำเนินการโดยสถาบันการศึกษา หน่วยงานองค์กรที่มีหน้าที่เพื่อการนั้น ทั้งนี้ผู้ขออนุญาตจะต้องมีมาตรการเพื่อความปลอดภัยอย่างเพียงพอและเหมาะสมข้อ๗ ชนิด ขนาด และจำนวน๗.๑บั้งไฟที่ใช้ในการจุดและปล่อยต้องผลิตจากวัสดุอุปกรณ์ที่มีน้ำหนักเบาและไม่มีส่วนผสมของโลหะ๗.๒ขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟต้องมีขนาดไม่เกิน ๓.๕ นิ้ว๗.๓ขนาดเส้นผ่าศูนย์กลางของตะไลต้องมีขนาดไม่เกิน ๑๒ นิ้ว๗.๔จำนวนในการจุดและปล่อย หรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ ในแต่ละสถานที่ให้จุดได้ไม่เกิน ๑๕ บั้ง/วงต่อวันข้อ๘ สถานที่จุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกัน ขึ้นไปสู่อากาศให้กระทำได้เมื่อนายอำเภอพิจารณาโดยคำนึงถึงความปลอดภัย ความเหมาะสม และการได้รับอนุญาตเป็นหนังสือจากเจ้าของสถานที่หรือผู้ดูแลสถานที่นั้น๘.๑สถานที่จุดและปล่อย หรือกระทำการอย่างใดอย่างหนึ่งเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นสู่อากาศจะต้องไม่อยู่ในบริเวณแนวขึ้น - ลง ของเครื่องบินห่างข้างละ ๔.๖ กิโลเมตรเป็นระยะทางยาว ๑๘.๕ กิโลเมตร จากหัวทางวิ่งทั้งสองด้านโดยเด็ดขาดเว้นแต่มีเอกสารจากท่าอากาศยานหรือผู้รับผิดชอบของท่าอากาศยานนั้นว่าในห้วงเวลาที่ขออนุญาตไม่มีอากาศยานขึ้น- ลง นำมาเป็นหลักฐานแสดง นายอำเภอจึงอาจพิจารณาอนุญาตได้๘.๒สถานที่ขออนุญาตตามข้อ ๘ต้องยื่นขอรับใบอนุญาตล่วงหน้าก่อนวันดำเนินการไม่น้อยกว่า ๑๕ วันและแจ้งประสานสนามบิน/ท่าอากาศยาน หรือศูนย์ควบคุมการบินในพื้นที่ล่วงหน้าไม่น้อยกว่า๗ วันข้อ๙ มาตรการในการป้องกันมิให้มีการเล่นการพนัน๙.๑ห้ามจัดให้มีการพนันขันต่อในการจุดและปล่อยบั้งไฟ ตะไลหรือวัตถุอื่นใดที่คล้ายคลึงกัน ขึ้นสู่อากาศโดยเด็ดขาด๙.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆ หรือกระทำเครื่องหมายสัญลักษณ์อื่นใด อันเป็นการบ่งชี้ถึงการบอกเวลาการขึ้นลง หรือความสูงต่ำของบั้งไฟ ตะไลหรือวัตถุอื่นใดที่คล้ายคลึงกัน หรือกระทำการอื่นใดอันเป็นข้อชี้ขาดให้แพ้ชนะกัน๙.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๙.๔ห้ามจำหน่ายบัตรค่าเข้าชม หรือเรียกเก็บค่าเข้าชมในการจุดและปล่อยบั้งไฟ ตะไลหรือวัตถุอื่นใดที่คล้ายคลึงกันหรือกระทำการอื่นใดในลักษณะแอบแฝงเพื่อเก็บค่าเข้าชม เช่น จัดให้มีการเรี่ยไรหน้างานการแจกซองฎีกาผ้าป่า หรือการตั้งตู้รับบริจาคข้อ๑๐ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๑๐.๑ผู้ได้รับอนุญาตต้องนำใบอนุญาตมาแสดงเมื่อจะจุดและปล่อยด้วย๑๐.๒ให้ผู้ได้รับอนุญาตนำเลขที่ใบอนุญาตกำกับบั้งไฟ ตะไลหรือวัตถุอื่นใดที่คล้ายคลึงกัน แล้วแต่กรณี ไปเขียนหรือแสดงไว้บนบั้งไฟ ตะไลหรือวัตถุอื่นใดที่คล้ายคลึงกันในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟ ตะไลหรือวัตถุอื่นใดที่คล้ายคลึงกันได้ตกลงมาสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก๑๐.๓ฐานสำหรับจุดบั้งไฟ ต้องมีความชันหรือความลาดเอียง ๔๐ - ๗๐ องศา ตามขนาดชนิดของบั้งไฟตะไล หรือวัตถุอื่นใดที่คล้ายคลึงกัน๑๐.๔ผู้รับอนุญาตต้องจัดสถานที่จุดและปล่อยให้มีความปลอดภัยโดยให้ผู้ชมอยู่ห่างจากฐานจุดและปล่อยบั้งไฟ ตะไล หรือวัตถุอื่นใดที่คล้ายคลึงกันไม่น้อยกว่า ๑๐๐ เมตร๑๐.๕ให้ผู้รับอนุญาตจัดให้มีผู้ประสานงานการจุดบั้งไฟ ตะไลหรือวัตถุอื่นใดที่คล้ายคลึงกันที่สามารถติดต่อได้ทางโทรศัพท์อย่างน้อย ๒ คนเพื่อทำหน้าที่ในการแจ้งศูนย์ควบคุมการบินก่อนการจุดและปล่อยในวันที่ได้รับอนุญาตและให้เฝ้าติดตามการติดต่อจากศูนย์ควบคุมการบินตลอดเวลาที่จุดบั้งไฟตะไล หรือวัตถุอื่นใดที่คล้ายคลึงกันพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดบั้งไฟ ตะไลหรือวัตถุอื่นใดที่คล้ายคลึงกันข้อ๑๑ ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้ หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายนพุทธศักราช ๒๕๕๙ข้อ๑๒ ผู้ได้รับอนุญาตตามประกาศนี้ไม่ถือเป็นเหตุให้พ้นผิดหากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชนหรือประชาชนประกาศ ณ วันที่ ๓๐กันยายน พ.ศ. ๒๕๕๙เดชรัฐ สิมศิริผู้ว่าราชการจังหวัดตรังปริยานุช/จัดทำ๑๕ พฤศจิกายน๒๕๕๙ปุณิกา/ตรวจ๑๕ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๕๗ ง/หน้า ๔๒/๑๑ พฤศจิกายน ๒๕๕๙